## Odluka Ustavnog suda Republike Hrvatske broj U-II-1744/2001 od 11. veljače 2004.

### NN 21/2004 (18.2.2004.), Odluka Ustavnog suda Republike Hrvatske broj U-II-1744/2001 od 11. veljače 2004.

# USTAVNI SUD REPUBLIKE HRVATSKE

584

Ustavni
sud Republike Hrvatske, u sastavu Petar Klarić, pred­sjednik Suda, te suci
Marijan Hra­njski, Mario Kos, Ivan Mrko­njić, Jasna Omejec, Že­ljko Potoč­njak,
Agata Račan, Emilija Rajić, Smi­ljko Sokol, Nevenka Šernhorst, Vice Vukojević i
Milan Vuković, odlučujući o prijedlogu Hrvatske kršćanske demokrat­ske unije –
HKDU za pokreta­nje postupka za ocjenu suglasnosti drugog propisa s Ustavom i
zakonom, na sjednici održanoj 11. ve­ljače 2004. godine, donio je

## ODLUKU

I.
Pokreće se postupak za ocjenu suglasnosti s Ustavom i zakonom te se ukida
Odluka o načinu rada Hrvatskoga sabora na sjednici bez nazočnosti javnosti
(»Narodne novine«, broj 66/01).

II. Ova
odluka objavit će se u »»Narodnim novinama««.

```
Obrazlože­nje
```

1.
Hrvatska kršćanska demokratska unija – HKDU, zastupana po predsjedniku dr. Anti
Kovačeviću, podnijela je Ustavnom sudu prijedlog, pogrešno nazvan zahtjev, za
pokreta­nje postupka za ocjenu ustavnosti Odluke o načinu rada Hrvatskoga
sabora na sjednici bez nazočnosti javnosti (»Narodne novine«, broj 66/01, u da­lj­njem
tekstu: Odluka). Pozivajući se na članak 83. Ustava, prema kojemu su sjednice
Hrvatskoga sabora javne, predlagate­lj smatra da osporena odluka »neposredno krši
odredbu Ustava Republike Hrvatske i u suprotnosti je sa smislom i duhom
parlamentarne demokracije«.

2.
Osporena Odluka glasi:

»I.
Hrvatski sabor može odlučiti da se sjednica ili dio sjednice održi bez nazočnosti
javnosti.

II. Održava­nje
sjednice ili dijela sjednice Hrvatskoga sabora bez nazočnosti javnosti može
zatražiti Vlada Republike Hrvatske ili većina zastupnika.

III. Na
sjednici iz točke 1. ove Odluke Hrvatski sabor će odlučiti o načinu obavještava­nja
javnosti o odlukama donesenim na toj sjednici.

IV. Ova
Odluka postaje sastavni dio Poslovnika Hrvatskoga sabora.

V. Ova
odluka stupa na snagu danom donoše­nja.«

3.
Sukladno odredbama članka 42. Ustavnog zakona o Ustav­nom sudu Republike
Hrvatske (»Narodne novine«, broj 49/02 – pročišćeni tekst, u da­lj­njem tekstu:
Ustavni zakon), prijedlog je dostav­ljen na odgovor Hrvatskom saboru, međutim,
na prijedlog nije odgovoreno.

*Prijedlog
je osnovan.*

4.
Prema odredbi članka 5. stavka 1. Ustava, u Republici Hrvatskoj zakoni moraju
biti u suglasnosti s Ustavom, a ostali propisi i s Ustavom i sa zakonom.

Odredbom članka 128. točke 1. i 2. Ustava propisano
je da Ustavni sud Republike Hrvatske odlučuje o suglasnosti zakona s Ustavom te
suglasnosti drugih propisa s Ustavom i zakonom.

Predmet ustavnosudske ocjene, u konkretnom slučaju,
je propis koji mora biti u postupovnom i materijalnopravnom smislu suglasan s
Ustavom i zakonom, odnosno poslovnikom Hrvatskoga sabora, koji, s obzirom na
Ustavom propisani način donoše­nja i predmet uređe­nja, ima pravnu snagu
zakona.

5.
Osporenu Odluku donio je Hrvatski sabor dana 13. srp­nja 2001. godine, na teme­lju
članka 79. Ustava i članka 125. Poslov­nika Hrvatskog sabora (»Narodne novine«,
broj 71/00, 129/00, 9/01 – pročišćen tekst, 117/01, 6/02 – pročišćeni tekst,
41/02 i 91/03, u da­lj­njem tekstu: Poslovnik).

Odredbom
članka 79. stavka 2. Ustava propisano je da se unutar­nje ustrojstvo i način
rada Hrvatskoga sabora uređuje poslovnikom, dok je člankom 125. Poslovnika,
odnosno sada člankom 110. Poslovnika propisano da se akti kojima se uređuje
unutar­nje ustrojstvo, način rada i odnosi u Saboru .... donose u obliku
odluke, poslovnika ili pravilnika.

6. Za
ocjenu suglasnosti osporene Odluke s Ustavom mjerodavna je odredba članka 83.
Ustava, koja glasi: »Sjednice su Hrvatskoga sabora javne«.

Ustavna odredba o javnosti sjednica Hrvatskoga sabora
izraz je osobitog ustavnopravnog položaja Hrvatskoga sabora, kao predstavničkog
tijela građana i nosite­lja zakonodavne vlasti u Republici Hrvatskoj (članak
70. Ustava).

S obzirom da Ustavom nije propisana mogućnost održava­nja
sjednica Hrvatskoga sabora bez nazočnosti javnosti, Poslovnik, uvažavajući
citiranu ustavnu odredbu, posebno ne uređuje pita­nje javnosti sjednica
Hrvatskoga sabora. U članku 255. Poslovnika predviđa se mogućnost da samo radna
tijela Sabora mogu svoje sjednice ili pojedini dio sjednica, ako tako odluči
radno tijelo, održati bez nazočnosti javnosti, što je u skladu s načelom
javnosti rada Hrvatskoga sabora.

Stoga, propisiva­nje načina rada Sabora na sjednicama
bez nazočnosti javnosti nije u suglasnosti s člankom 83. Ustava, kao niti s
Poslovnikom, koji ima pravnu snagu zakona.

7. Ustavni sud smatra da se ne može poistovjetiti
javnost sjednica Hrvatskoga sabora s javnošću rada Sabora. Odredbom članka 2.
stavka 1. podstavka 11. Poslovnika propisano je da se Poslovnikom uređuje
javnost rada Sabora, što je podrobnije razrađeno odredbama Glave XIV. (članci
250. do 259.) Poslovnika. Premda je odredbom članka 254. Poslovnika predviđeno
donoše­nje posebnog Pravilnika o javnosti rada Sabora i ­nje­govih radnih
tijela, taj akt do dana donoše­nja ove Odluke nije donesen.

8. Slijedom navedenog, Ustavni sud je ocijenio da
osporena Odluka nije u suglasnosti s odredbom članka 83. Ustava, čime je
povrijeđena i odredba članka 5. stavka 1. Ustava, pa je, na teme­lju odredbe članka
55. Ustavnog zakona, odlučeno kao u izreci (točka I.).

Objava ove odluke (točka II. izreke) teme­lji se na
odredbi članka 29. Ustavnog zakona.

Broj: U-II-1744/2001
Zagreb, 11. ve­ljače 2004.

USTAVNI SUD REPUBLIKE HRVATSKE

Predsjednik Suda
**dr. sc. Petar Klarić,** v. r.

Odluka, NN 21/2004-584